ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ

Ո Ր Ո Շ Ո Ւ Մ

\_\_\_\_\_\_\_\_\_ 2024 թվականի N \_\_\_\_ - Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ

ՄԱՐՏԻ 18-Ի N 349-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ

Ղեկավարվելով «Նորմատիվ իրավական ակտերի մասին» օրենքի 33-րդ և 34-րդ հոդվածներով՝ Հայաստանի Հանրապետության կառավարությունը որոշում է․

1․ Հայաստանի Հանրապետության կառավարության 2004 թվականի մարտի 18-ի «Հիդրոօդերևութաբանական երևույթների և պրոցեսների մասին հույժ շտապ և ընդհանուր նշանակության տեղեկատվության ցանկը սահմանելու մասին» N 349-Ն որոշման 1-ին կետով հաստատված հավելվածը շարադրել նոր խմբագրությամբ՝ համաձայն հավելվածի:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

|  |  |
| --- | --- |
| Հայաստանի Հանրապետության  վարչապետ | Ն. Փաշինյան |

Հավելված

ՀՀ կառավարության

2024 թվականի -ի N -- Ն որոշման

**«Հավելված  
ՀՀ կառավարության 2004 թվականի  
մարտի 18-ի N 349-Ն որոշման**

**ՑԱՆԿ**

**ՀԻԴՐՈՕԴԵՐԵՎՈՒԹԱԲԱՆԱԿԱՆ ԵՐԵՎՈՒՅԹՆԵՐԻ ԵՎ ՊՐՈՑԵՍՆԵՐԻ ՄԱՍԻՆ ՀՈՒՅԺ ՇՏԱՊ ԵՎ ԸՆԴՀԱՆՈՒՐ ՆՇԱՆԱԿՈՒԹՅԱՆ ՏԵՂԵԿԱՏՎՈՒԹՅԱՆ**

|  |  |  |  |
| --- | --- | --- | --- |
| **1.ՀՈՒՅԺ ՇՏԱՊ ՀԻԴՐՈՕԴԵՐԵՎՈՒԹԱԲԱՆԱԿԱՆ ՏԵՂԵԿԱՏՎՈՒԹՅՈՒՆ** | | | |
| 1. **ՕԴԵՐԵՎՈՒԹԱԲԱՆԱԿԱՆ ԵՐԵՎՈՒՅԹՆԵՐ** | | | |
| Հ/Հ | Տեղեկատվության անվանումը | Տեղեկատվության բնութագիրը |
| 1. | Փոթորիկ | Քամու առավելագույն արագությունը 33մ/վրկ և ավել |
| 2. | Ուժեղ քամի (այդ թվում`  փոթորկանք) | Պոռթկումը 25մ/վրկ և ավելի արագությամբ կամ միջին արագությունը 20մ/վրկ և ավելի |
| 3. | Պտտահողմ | ուժեղ պտտահողմ սյան կամ ձագարի տեսքով ուղղված ամպից դեպի երկրի մակերևույթ |
| 4. | Ուժեղ հորդառատ անձրև | քանակը` 30 մմ և ավելի` մինչև 1 ժամվա ընթացքում |
| 5. | Երկարատև ուժեղ անձրև | տեղումների քանակը` 50 մմ-ից ոչ պակաս` 12 ժամից ավելի, բայց 48 ժամից պակաս  ժամանակահատվածում |
| 6. | Խոշոր կարկուտ | 10մմ և ավելի տրամագծով |
| 7. | Շատ ուժեղ ձյուն | քանակը` 20 մմ և ավելի` մինչև 12 ժամվա ընթացքում |
| 8. | Ուժեղ մառախուղ | տեսանելիությունը` 50 մետրից ոչ ավելի |
| 9. | Ուժեղ մերկասառույցաջինջառային  նստվածքներ լարերի վրա | նստվածք լարերի վրա`  -մերկասառույցի դեպքում` 20 մմ-ից ավելի շառավղով  -ջինջառի դեպքում` 50 մմ-ից ավելի շառավղով |
| 10. | Ուժեղ բուք, այդ թվում`  գետնաբուք | 1 և ավելի ժամվա ընթացքում՝ 15մ/վրկ և ավելի քամու պոռթկմամբ և 500 մետրից պակաս տեսանելիության պայմանով |
| 11. | Ձնահյուս | լեռներից իջնող հյուս, որը զգալի վնաս է հասցնում օբյեկտներին կամ առաջացնում է բնակավայրերի համար վտանգավոր իրավիճակ |
| 12. | Արտակարգ  հրդեհավտանգություն | հրդեհավտանգության 4-րդ կարգ և ավելի (4000°C ավելի` ըստ Նեստերովի բանաձևի) |
| 13. | Սաստիկ սառնամանիքներ | Հովտային և նախալեռնային շրջաններում` -20°C և ցածր լեռնային շրջաններում` -30° և ցածր |
| 14. | Սաստիկ շոգեր | հովտային շրջաններում` 40°C և ավելի  նախալեռնային շրջաններում` 35°C և ավելի լեռնային շրջաններում` 32°C և ավելի |
| **2) ԱԳՐՈՕԴԵՐԵՎՈՒԹԱԲԱՆԱԿԱՆ ԵՐԵՎՈՒՅԹՆԵՐ** | | | |
| 1. | Ցրտահարություններ | վեգետացիայի ժամանակահատվածում օդում կամ հողի մակերևույթին ջերմաստիճանի նվազումը 0°C-ից ցածր |
| 2. | Հողի գերխոնավություն | վեգետացիայի ժամանակահատվածում 10-12 սմ խորության վրա հողն անընդմեջ, 20 օրվանից ոչ պակաս ժամանակահատվածում գտնվում է կպչող և հոսող վիճակում |
| 3. | Խորշակ | հատիկավոր կուլտուրաների ծաղկման, լցման և հասունացման փուլերում անընդմեջ, 3 օր և ավելի ժամանակահատվածում, օրական նույնիսկ մեկ դիտարկման ժամանակ 30 տոկոսից ոչ ավելի հարաբերական խոնավության, քամու ավելի քան 7 մ/վրկ արագության և +25°C-ից բարձր ջերմաստիճանի առկայության պայմաններում |
| 4. | Մթնոլորտային երաշտ | Բույսերի վեգետացիայի ժամանակահատվածում արդյունավետ(օրվա ընթացքում ավելի քան 5մմ) տեղումների բացակայությունն անընդմեջ, 30 օրվանից ոչ պակաս ժամանակահատվածում, 30°C-ից, իսկ 1800մ և ավելի բարձրություններում 25°C-ից բարձր ջերմաստիճանի պայմաններում։ |
| 5. | Հողի երաշտ | բույսերի վեգետացիայի ժամանակահատվածում անընդմեջ, 30 օրվա ընթացքում 0-20 սմ հողի շերտում, արդյունավետ խոնավության պաշարները կազմում են 10 մմ-ից ոչ  ավելի |
| **3)ՀԻԴՐՈԼՈԳԻԱԿԱՆ ԵՐԵՎՈՒՅԹՆԵՐ** | | | |
| 1. | Գետերում ջրի շատ բարձր ելքեր | Գարնանային վարարումների ընթացքում ձնհալքով և անձրևներով պայմանավորված և/կամ ամառ-աշնանային հորդացումների ժամանակ հորդառատ անձրևներով և կարճատև ձնհալքով պայմանավորված ջրի ելքերի բարձրացում տվյալ գետի/դիտակետի բացարձակ առավելագույն ելքի 70 տոկոսից ավելիի դեպքում |
| 2. | Հանկարծահաս հեղեղում | համեմատաբար բարձր /պիկային/ ելքերով կարճատև հեղեղում, ինչպես նաև այն տարածքների և օբյեկտների արագ ջրածածկումը, որոնք սովորաբար ջրի տակ չեն գտնվում /ճանապարհներ, շինություններ և այլն/ |
| 3. | Սելավ | Առատ տեղումներով պայմանավորված մեծաքանակ ջրի հոսք, որը պարունակում է շատ մեծ քանակությամբ կախված և գլորվող կոշտ նյութեր և կարող է վնաս հասցնել բնակավայրերին, արդյունաբերական օբյեկտներին, մայրուղիներին, ոռոգման համակարգերին և այլն |
| 4. | Գետերում ջրի շատ ցածր ելքեր | տվյալ գետի/դիտակետի բացարձակ նվազագույն ելքի 90 տոկոսից ցածր ելքի դեպքում |
| **4) ՌԱԴԻԱՑԻՈՆ ԵՐԵՎՈՒՅԹՆԵՐ** | | |
| 1. | Ռադիացիայի մակարդակ | 60 մկռ/ժամ և ավելի |
| 2. | Ռադիոակտիվ աերոզոլների  խտություն | մթնոլորտում ռադիոակտիվ աերոզոլների խտության գերազանցումը 3700.10-5 բկ/մ3 |
| **2. ԸՆԴՀԱՆՈՒՐ ՆՇԱՆԱԿՈՒԹՅԱՆ**  **ՀԻԴՐՈՕԴԵՐԵՎՈՒԹԱԲԱՆԱԿԱՆ ՏԵՂԵԿԱՏՎՈՒԹՅՈՒՆ** | | |
| 1. | Նախորդ օրվա դիտված  առավելագույն և  նվազագույն  ջերմաստիճանը,  տեղումների քանակը,  օդերևութաբանական  երևույթը,  ամպամածությունը, ձյանծածկի բարձրությունը հանրապետության  տարածքում |  |
| 2. | Արեգակի ճառագայթների ուլտրամանուշակագույն ինդեքսի կանխատեսում ըստ մարզերի և Երևան քաղաքի համար | յուրաքանչյուր աշխատանքային օր |
| 3. | Եղանակի կանխատեսումը մարզերում և Երևան քաղաքում` 1 օրվա և առաջիկա 5 օրերի համար |  |
| 4. | Երևան քաղաքի բազմամյա  կլիմայական տվյալները | յուրաքանչյուր աշխատանքային օր ամենօրյա հիդրոօդերևութաբանական տեղեկագրի տեսքով տրվում է հանրապետության տարածքում դիտված և կանխատեսվող  հիդրոօդերևութաբանական երևույթների (տարրերի) մեծությունները 1-5 օրերի համար |
| 5. | Երկրի արհեստական արբանյակից ստացված ամպամածության պատկերը  տվյալ պահին |  |
| 6. | Հելիոֆիզիկական և ռադիացիոն ռեժիմի (տվյալ և հաջորդ օրվա)  բնութագրերը |  |
| 7. | Սևանա լճի մակարդակ | տրվում է ամենօրյա տեղեկատվություն Սևանա լճի ջրի մակարդակի վերաբերյալ |
| 8. | Ըստ «Ծովինար» դիտակետի Արփա-Սևան ջրատարով Սևանա լիճ տեղափոխված ջրի քանակ | տրվում է ամենօրյա տեղեկատվություն Արփա-Սևան ջրատարով Սևանա լիճ տեղափոխված ջրի ծավալի վերաբերյալ |
| 9. | Ըստ «Գեղամավան» դիտակետի Սևանա լճից բաց թողնված ջրի քանակ | տրվում է ամենօրյա տեղեկատվություն Սևանա լճից իրականացված ջրառի ծավալի վերաբերյալ |
| 10. | Ջրամբարների ջրալցվածություն | տրվում է ամենօրյա տեղեկատվություն ջրամբարներում առկա ջրի ծավալների վերաբերյալ |
| 11. | Գետերում ջրի ելքերը | ըստ գետային դիտակետերի տրվում է ամենօրյա տեղեկատվություն գետերում նախորդ և ընթացիկ օրվա ջրի ելքերի վերաբերյալ |
| 12. | Հիդրոլոգիական կանխատեսումներ | տրվում են ամենօրյա, տասնօրյակային, ամսական կտրվածքով գետերում ջրի ելքերի կանխատեսումներ |
| 13. | Ամսական  եղանակային պայմանների  կանխատեսում | ամսվա սկզբից 5-10 օր առաջ տրվում է հանրապետության տարածքի համար սպասվող ջերմային և տեղումների ռեժիմների կանխատեսումը |
| 14. | Սեզոնային  եղանակային պայմանների  կանխատեսում | եռամսյակի սկզբից 10-15 օր առաջ տրվում է հանրապետության տարածքի համար սպասվող ջերմային և տեղումների ռեժիմների կանխատեսումը |
| 15. | Ամսական տեսություններ` դիտված հիդրոօդերևութաբանական  պայմանների մասին | ամիսը վերջանալուց հետո 5 օրվա ընթացքում տրվում է տեղեկատվություն դիտված հիդրոօդերևութաբանական պայմանների մասին |
| 16. | Շաբաթական տեսություններ` դիտված հիդրոօդերևութաբանական  պայմանների մասին | յուրաքանչյուր երկուշաբթի տրվում է տեղեկատվություն հանրապետությունում անցած շաբաթվա ընթացքում դիտված հիդրոօդերևութաբանական պայմանների մասին |
| 17. | գետերի գարնանային վարարումների տարրերի կանխատեսում | ամեն տարի մարտի 3-րդ տասնօրյակին տրվում է հանրապետության գետերի գարնանային վարարումների հոսքի ծավալի, առավելագույն ելքերի, վեգետացիոն ժամանակահատվածի միջին ելքերի, Սևանա լիճ և խոշոր ջրամբարներ գարնանային վարարումների ընթացքում գետային ներհոսքի, 5 ջրամբարների (Արփիլիճ, Ախուրյան, Ապարան, Մարմարիկ, Ազատ) առավելագույն լցվածության, Սևանա լճի մակարդակի վերաբերյալ կանխատեսումներ, որոնք կազմվում են նախաձմեռային և ձմեռային ամիսների փաստացի, և վարարումների ժամանակաշրջանի կանխատեսվող հիդրոօդերևութաբանական պայմանների վերլուծության հիման վրա |
| 18. | Սևանա լճի ջրային հաշվեկշիռ | ամեն ամսվա և տարվա ավարտից հետո 15 օրվա ընթացքում տրվում է տեղեկատվություն Սևանա լճի ջրային հաշվեկշռի մուտքի և ելքի բաղադրիչների արժեքների և դրանց հարաբերակցության, ինչպես նաև լճի ձևաչափական բնութագրիչների վերաբերյալ |
| 19. | Տեղեկանքներ և կանխատեսումներ աշնանացան ցորենի աճի և զարգացման բոլոր փուլերի  վերաբերյալ | տրվում է հանրապետությունում դիտված և կանխատեսվող տեղումների, խոնավության և ջերմային ռեժիմների հիման վրա |
| 20. | Աշնանացան ցորենի և հացազգի կուլտուրաների միջին հանրապետական բերքատվության կանխատեսումներ`  1) վեգետացիայի վերսկսման ժամանակ  2) ցողունակալման ժամանակ  3) մոմային հասունացման ժամանակ | տեղեկատվությունը տրվում է ամսական 1-2 անգամ` հանրապետությունում դիտված և կանխատեսվող ջերմային ու խոնավության ռեժիմների հիման վրա |
| 21. | Բանջարաբոստանային կուլտուրաների և կարտոֆիլի միջին հանրապետական բերքատվության  կանխատեսումներ | հանրապետությունում դիտված և կանխատեսվող ջերմության, տեղումների ու խոնավության ռեժիմների հիման վրա յուրաքանչյուր կուլտուրայի համար տրվում է 1-3 ամիս վաղօրոքության կանխատեսումներ, պայմանավորված հանրապետության տարածքի բնակլիմայական և լանդշաֆտային պայմաններով, գյուղատնտեսական կուլտուրաների սորտերի հասունացման ժամկետներով |
| 22. | Պտղատու բույսերին և խաղողին վերաբերող ֆազային և բերքատվության  կանխատեսումներ | ըստ հանրապետությունում դիտված ձմեռային պայմանների, ջերմության և խոնավության ռեժիմի տրվում է յուրաքանչյուր բուսատեսակի համար 2-ական կանխատեսում` մայիս, հունիս և հուլիս ամիսներին |
| 23. | Տասնօրյակային ագրոտեղեկագրեր | պարունակում է տասնօրյակի ընթացքում դիտված օդերևութաբանական տարրերի, ինչպես նաև գյուղատնտեսական աշխատանքների, գյուղկուլտուրաների աճի և  զարգացման վերաբերյալ տվյալներ |

»